OpenLLM-France/wikimedia huggingface dataset:
# José Zuazola

José Zuazola Urdangarin (Tolosa, 1913ko uztailaren 13a - Donostia, 1973ko abenduaren 23a) Donostiako udalean Herri-lan Ingeniari nagusia izan zen 1946tik. Hiriak izandako ingeniaririk famatuenetakoa da.

## Bizitza

Gerra zibila hasi zenean ingeniaritzako ikasketak bukatzen ari zen. Gerra bukatuta amaitu zituenikasketak eta Madrileko metroan hasi zen lanean, Argüelles-Goya eta Colón-Argüelles lerroak eraikitzeko proiektuak egin zituen.Geroago Ebroko konfederazio hidrografikoan aritu zen, baita Cadizen ere. 1946an Donostiako udalean plaza bat lortu zuen herri-lanetarako ingeniari moduan. Tolosa, Errenteria eta Abaltzisketan ere egin zituen lanak garai horretan.
Pasaiako Portuko Lan Batzordean bi urtez Ingeniari laguntzaile moduan aritu ondoren 1964an Espainiako iparraldeko Konfederazio Hidrografikora bidali zuten. Orduan diseinatu zuen Añarbeko urtegia. 1973an hil zen. 1993an omenaldi bat egin zioten Donostia eta Errenteriako udalek, Añarbeko urtegiko goialdeko pasealekuan Garbiñe Ramírez-en bustoa jarri zuten.

## Lan nabarmenak

Hirian hainbat obra berri utzi zituen. Besteak beste, hauek dira bere lan nabarmenak.
* Añarbeko urtegia, Arano (1964-1976)
* Artikutzako urtegia.
* Ategorrietako Madril-Irun errepide nagusia zabaltzea.
* Askatasunaren hiribidearen erreforma.
* Amarako zabalgunearen urbanizazioa.
* Pio XII plaza eta ingurua.
* Ondarretako hondartza zabaltzea.
* Ondarretako eta Ibaetako zabalguneko kolektore berrien proiektua.
* Zurriola hondartzarako sarrerak.
* Aita Claret plazaren erreforma.

## Erreferentziak

* ↑ (Gaztelaniaz) Obeso, Anthon. «En el homenaje a don José Zuazola Urdangarín» (PDF) www.errenteria.net (Noiz kontsultatua: 2018-07-15).
* Amara Berri eraikitzen.
* Pio XII plaza
* Añarbeko bustoa
* Añarbeko urtegia.
* Datuak: Q55567936
* Multimedia: Jose Zuazola / Q55567936
# José de Araníbar

José Nicolás de Araníbar y Llano (Lima, 1835 - ib., 1903), Peruko abokatua, magistratua, diplomazialaria eta politikaria izan zen. Justizia ministroa (1871), Ogasun ministroa (1876-1877 eta 1886) eta Ministroen Kontseiluko presidentea (1886) izan zen, baita senatari eta fiskal gorena ere. Peruko kanpoko zorraren obligazioen Batzorde ingelesarekin negoziatzeko Peruko gobernuko komisario berezia ere izan zen, Andrés A. Cáceres jeneralaren lehen gobernuan.

## Kanpo estekak

* Datuak: Q14624946
# José Zalba

Jose Zalba Labarga (Lizarra, Nafarroa, 1883ko abenduaren 20a - Iruñea, Nafarroa, 1947ko apirilaren 29a) nafar historialaria eta idazlea izan zen.

## Biografia

Nafarroako Monumentu Batzordeko kidea (bertako agerkariko eleduna eta erredaktorea izan zen 1920. urtetik aurrera), Historiaren Erret Akademiako akademiakidea eta Nafarroako Artxibo Nagusiko teknikari ofiziala izan zen.
Obra nagusiak: Fray Diego de Estella (1924) eta Desconocimiento de la nacionalidad de Euzkadi. Sus consecuencias (1941).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260742
# José Zorrilla

José Zorrilla y Moral (Valladolid, 1817ko otsailaren 21a – Madril, 1893ko urtarrilaren 23a), poeta eta antzerkigile espainiar nabarmena izan zen.
Zuzenbide ikasketak hasi zituen, baina utzi egin zituen literaturari ekiteko. Zorrillaren elezahar giroko erromantizismoak eta neurtzeko modu erraz musikadunak arrakasta handia izan zuten. 1851-1854. urte bitartean Parisen eta Londresen bizi izan zen; handik Mexikora joan zen eta hamabi urtez han izan zuen bizilekua. Obra ugaria du, eta bi genero landu zituen batez ere: olerkigintza eta antzerkia. Harenak dira, besteak beste: Cantos del trovador (1840, Trobadorearen kantuak), Granada (1852), eta La leyenda del Cid (1882, Cid-en elezaharra) olerki bildumak. Antzerkilan asko neurtitzetan ondu zituen, eta elezaharretako gaiak eta historikoak landu zituen. Horietako batzuk dira: El zapatero y el rey (1840, Zapatagina eta erregea), Petri Ankerrari buruzkoa; Don Juan Tenorio (1844), Zorrillaren lanik entzutetsuena, eta Traidor, inconfeso y mártir (1849), Sebastian erregeari buruzko elezaharra. 1882an oroitzapen liburu bat argitaratu zuen, Recuerdos de tiempo viejo (Garai zaharren oroitzapenak) izenburupean.

## Lan nagusiak

* El zapatero y el Rey (1839 y 1842) (Online edizioa)
* Sancho García (1842)
* El puñal del godo (1843)
* Don Juan Tenorio (1844) (Edizio faksimilea)
* La Calentura (1847)
* Traidor, inconfeso y mártir (1849)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/5/31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q331863
* Multimedia: José Zorrilla / Q331863
# José de Anchieta

José de Anchieta Llarena (San Cristóbal de La Laguna, Tenerife, 1534ko martxoaren 19a – Reritiba, Espírito Santo, Brasil, 1597ko ekainaren 9a) jesuita, hizkuntzalaria eta idazlea izan zen, Brasilen misiolari jardun zuena. 2014ko apirilaren 3an, Frantzisko aita santuak kanonizatu zuen.

## Bizitza

Kanariarra jaiotzez, euskal jatorrikoa zen, Ignazio Loiolakoaren lehengusua; izan ere, haren aita Joan Antxieta Zelaiaran zen, Azpeitiko Urrestilla auzokoa. Coimbrara gazte joan zen ikastera, portugesa ongi ikasi zuen, eta apaizgai sartu zen Coimbrako Unibertsitatean.
1553an hautatu zuten Brasila joateko. Manuel de Nóbregarekin batera, Sao Paulo (1554) eta Rio de Janeiro (1565) fundatu zituen. Bere bizitzan igaro zituen lurraldeetako (gaur egun Brasil, Argentina eta Uruguai direnak) faunaz, landarediaz eta geologiaz hainbat liburu idatzi zituen.

## Hizkuntzalaria

Joanes Azpilikuetarena omen da hizkuntza tupi-guaranieraz idatzitako lehen gramatika, baina tamalez galduta dago eta Jose de Anchietak 1595ean publikatutako Arte de Grammatica da Lingoa mais usada na costa do Brasil da gordetzen den lehena. Gramatika hau oso goraipatuta da ondorengo egileengatik

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) Dietrich, Wolf. (1990). La importancia de los diccionarios guaraníes de Montoya para el estudio comparativo de las lenguas tupí-guaraníes de hoy. Actes : La "découverte" des langues et des écritures d'Amérique, 287 or. or..
* ↑ (Gaztelaniaz) González-Luis, Francisco. (1992). La Grámatica de la lengua tupí de José de Anchieta y su dependencia de la gramática latina. Congreso Internacional de Historiografla Lingüística Nebrija - V Centenario, 229-244 or..

## Kanpo estekak

* Datuak: Q317126
* Multimedia: José de Anchieta / Q317126
# José Zorrilla estadioa

José Zorrilla estadioa Espainiako Gaztela eta Leon erkidego autonomoko Valladolid hiriburuan kokatzen den estadioa da. 1982ko otsailaren 20an inauguratua izan zen. Jabea Valladolideko Udala da eta etxeko taldea berriz Real Valladolid Club de Fútbol da.

## Kanpo estekak

* José Zorrilla estadioa Real Valladolid raldearen webgunean ikusgai (Gaztelaniaz)
* Datuak: Q151816
* Multimedia: Estadio José Zorrilla / Q151816
# Juantxo Zeberio

Juantxo Zeberio Etxetxipia (Tolosa, Gipuzkoa, 1968) Ibilbide luzeko pianojole, arreglista eta konpositorea. Interes berezia du musika ulertzeko modu desberdinak eta estilo anitzak uztartzen dituzten proiektuetan.
Donostiako Udalaren Musika eta Dantza Eskolako irakaslea.
Jazza eta abesbatza musika konbinatzen dituen lau lan kaleratu ditu: Umama!, Umama2, Eguberri Umama eta Xomorroak.
Maddi Oihenart kantariarekin batera Hari-biru eta Baldi diskoak pazaratu ditu.
Benito Lertxundiren pianista da 2.000. urteaz geroztik zuzenean nahiz grabaketetan -Nere ekialdean, 40 urtez ikasten egonak, Itsas ulu zolia, Oroimenaren Oraina-, eta azken urtetan Pettirekin ere badabil (Manipulazio estrategiak)
Tenpora taldeko sortzaile, talde honekin hiru disko kaleratu ditu jada: Mundu berria, Itzulika eta Berriro asma nazazu.
Askotariko musikak jo ditu: klasikoa, latinoa, jazza... Euskal kantari ugarirekin lan egin izan du eta baita hauentzat moldaketak idatzi ere: Imanol, Pello Ramirez, Iñaki dieguez Juantxo Arakama, Mice, Anari, Eñaut Elorrieta, Chill Mafia...
Elkarlan estuan dabil hainbat euskal idazlerekin eta bere kantuen ohiko letragileak dira Harkaitz Cano, Karlos Linazasoro eta Leire Bilbao. Eider Rodriguez eta Yolanda Arrieta idazleekin emanaldi literarioak eskaini izan ditu.
Musika eta mendizaletasuna batu zituen Urmuga ekitaldiaren sortzaileetako bat da.
Egun, moldaketak, denetariko sorkuntza eta pianoa dira bere lanaren ardatzak

## Lanak

Hainbat disko argitaratu ditu:
* Troika (2005-Tolosako Iñauteriak). Et incarnatus orkestraren lan honetako orkestra moldaketa ugari Zeberiorenak dira.
* UMAMA PROIEKTUA: Jazza eta abesbatza uztartzen ditu.
** Umama! (2003).
** Umama 2 (2007).
** Eguberri Umama. Basque Christmas Songs (2013).
** Xomorroak (2019).
* MADDI OIHENART:
** Hari biru (2007). Maddi Oihenart - Juantxo Zeberio.
** Baldi (2010). Maddi Oihenart - Juantxo Zeberio.
* TENPORA:
** Mundu berria (2015). Tenpora.
** Itzulika (2017). Tenpora.
** Berriro asma nazazu (2020). Tenpora.

## Erreferentziak

* ↑ «Juantxo Zeberio: “Gabon kantez osatutako disko bat egin nahi nuen, entzuteko goxoa”» Tolosaldeko ataria (Noiz kontsultatua: 2019-04-08).
* ↑ «Urmuga zeharkaldia, musika eta mendizaletasuna» sustatu.eus (Noiz kontsultatua: 2021-06-14).
* ↑ «‘Eguberri Umama. Basque Christmas Songs’, jazza eta abesbatza uztartzen dituen diskoa» Naiz 2013-12-10 (Noiz kontsultatua: 2019-04-08).
* ↑ Imaz, Andoni. «Kanta gazteen lehen hegaldia» Berria (Noiz kontsultatua: 2022-09-04).
* ↑ Igartua Aristondo, Amaia. (2020-10-08). «Asmakizunetan «ederrena»» Berria (Noiz kontsultatua: 2022-09-04).

## Kanpo estekak

* «Zeberio Etxetxipia, Juantxo», Auñamendi Eusko Entziklopedia.
* «Alaska - Castillo Suarez, Juantxo Zeberio - Victoria Eugenia Antzokia» www.victoriaeugenia.eus
* Datuak: Q63040305
* Multimedia: Juantxo Zeberio Etxetxipia / Q63040305
# Juantxo Villarreal

Juantxo Villarreal (Errenteria, 1947ko irailaren 4a) eskubaloi-entrenatzaile gipuzkoarra da. Irungo C.D. Bidasoa eskubaloi-taldearen aulkian hogeita bi urte entrenatzaile-lanetan aritu ostean, 1997an erretiratu zen. C.D. Bidasoak bere eskutik bizi izan ditu urterik emankorrenak. Entrenatzaile gisa hainbat garaipen eta titulu irabazi ditu Villarrealek. Lehena, 1986-1987 denboraldian lortutako Liga Txapelketa. Ordutik aurrera, emaitzak kontuan harturik, talde irundarraren urrezko aroa zuzendu du errenteriarrak. 1994-1995 denboraldian bere ametsa egia bihurtu zen: Elgorriaga Bidasoak Europako Kopa irabaztea hain zuzen ere. Europan titulurik irabazi duen lehen euskal entrenatzailea izan zen. Bi urte geroago, 1996-1997 denboraldian, Europako Errekopa erdietsi zuen Bidasoak. Villarrealen palmaresa titulu hauekin osatzen da, besteak beste: 1994-1995ean Asobal Liga, 1990-1991n eta 1994-1995ean Errege Kopa, 1992-1993an Asobal Kopa eta 1995-1996 denboraldiko Superkopa. Egun C.D. Bidasoako zuzendari teknikoaren lana Euskadiko Selekzioaren hautatzaile-lanarekin tartekatzen du Juantxo Villarrealek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12261094
# Juantxu Olano

Juan José Mongol Olano Mesanza (Bilbo, 1963ko urtarrilaren 19a) bizkaitar baxu-jotzailea da. Platero y Tú taldean hasi zen eta handik La Gripe taldera pasa zen Jesús García taldekidearekin batera.

## Diskografia
### Platero y Tú

* Voy a acabar borracho, (1991), Wellcome
* Burrock'n roll, (1992), Dro.
* Muy deficiente, (1992), Dro.
* Vamos tirando, (1993), Dro.
* Hay poco rock & roll, (1994), Dro.
* A pelo, (zuzenean, 1996), Dro.
* 7, (1997), Dro.
* Correos, (2000), Dro.
* Hay mucho rock'n roll, I (2002) eta II (2005), Dro, bilduma.

### La Gripe

* Empapado en sudor, (2004), Dro.
* Animal, (2007), Dro.

## Kanpo estekak

* Datuak: Q9016238
# Juantxo Koka

    Artikulu hau pilotariari buruzkoa da; beste esanahietarako, ikus «Koka (argipena)».
Juan de la Coca Perez, pilota arloan Juantxo Koka izen-deiturez ezaguna (Altza, Donostia, Gipuzkoa, 1973ko martxoaren 18a) esku huskako pilotari profesional ohia da, 2003ko txapelduna izan zen Binakako Txapelketa Nagusian, Ruben Beloki lagun zuela.
Aurrelari jokatzen zuen. Estatistika ofizialetan jasota dagoenez, 1,86 metro luze da, eta 90 kilo pisatzen zuen. Profesionaletako estreinako partida 1993ko martxoaren 7an jokatu zuen, Eibarko Astelena pilotalekuan. 1997an bigarren mailako buruz buruko txapela irabazi zuen. Garaipenik handiena 2003an lortu zuen, Ruben Beloki lagun zuela Binakako Txapelketa Nagusia irabazi baitzuen. 2009an Asegarce enpresak ez zion kontratua berritu, eta Garfek fitxatu zuen.

## Kirol lorpenak

Profesionaletan:
* Binakako Txapelketa Nagusiko txapelduna: 2003
* Bigarren mailako buruz buruko txapelduna: 1997
* Bigarren mailako binakako txapeldunordea: 1998
Amateurretan:
* Diario Vasco torneoko bigarrena: 1991
* Elgetako lau eta erdiko torneoko bigarrena: 1991

### Binakako txapelketa nagusiko finalak

| Urtea | Txapeldunak | Txapeldunordeak | Tantoak | Pilotalekua |
| 2003 | Koka - Beloki | Olaizola II.a - Pascual | 22-15 | Atano III.a |

### Bigarren mailako buruz buruko finalak

| Urtea | Txapelduna | Txapeldunordea | Tantoak | Pilotalekua |
| 1997 | Koka | Goñi II.a | 22-20 | Atano III.a |

## Erreferentziak

* ↑ Juantxo Kokaren fitxa, Asegarce.com
* ↑ «La nueva etapa de Juantxo Koka», Noticiasdegipuzkoa.com
* Datuak: Q6743148
# Juara

Juara Brasilgo udalerri bat da, Mato Grosso estatuan kokatua. 34.906 biztanle ditu 22.641,187 km²ko eremuan.

## Ikus, gainera

* Mato Grosso

## Kanpo estekak

* Datuak: Q1806599
* Multimedia: Juara / Q1806599
# Juarez Távora (Paraíba)

Juarez Távora Brasilgo udalerri bat da, Paraíba estatuan kokatua. 7.796 biztanle ditu 70,841 km²ko eremuan.

## Ikus, gainera

* Paraíba

## Kanpo estekak

* Datuak: Q2008677
* Multimedia: Juarez Távora (Paraíba) / Q2008677
# Juarina

Juarina Brasilgo udalerri bat da, Tocantins estatuan kokatua. 2.243 biztanle ditu 481,048 km²ko eremuan.

## Ikus, gainera

* Tocantins

## Kanpo estekak

* Datuak: Q374444
* Multimedia: Juarina / Q374444
# Juarros de Riomoros

Juarros de Riomoros Segoviako udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 78 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1905416
* Multimedia: Juarros de Riomoros / Q1905416
# Josat

Josat (frantsesez eta ofizialki: Josat) Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 93 biztanle zituen.

## Demografia
### Biztanleria

2007an Josat udalerrian erroldatutako biztanleak 93 ziren. Familiak 41 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 21 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 95 etxebizitza zeuden, 42 familiaren etxebizitza nagusia ziren, 43 bigarren erresidentzia ziren eta 10 hutsik zeuden. 92 etxeak ziren eta 2 apartamentuak ziren. 42 etxebizitza nagusietatik 36 bere jabearen bizilekua ziren, 4 alokairuan okupaturik zeuden eta 2 doan lagata zeuden; 5 etxek hitu gela zituzten, 6 etxek lau zituzten eta 31 etxek bost zituzten. 13 etxek euren parking plaza propioa zuten azpian. 14 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Josat udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 4 | 80-84 | 0 |
| 0 | 75-79 | 0 |
| 4 | 70-74 | 4 |
| 8 | 65-69 | 0 |
| 8 | 60-64 | 0 |
| 4 | 55-59 | 12 |
| 4 | 50-54 | 8 |
| 0 | 45-49 | 0 |
| 0 | 40-44 | 8 |
| 0 | 35-39 | 4 |
| 4 | 30-34 | 0 |
| 0 | 25-29 | 0 |
| 4 | 20-24 | 4 |
| 4 | 15-19 | 0 |
| 4 | 10-14 | 4 |
| 4 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 47 ziren, horien artean 27 aktiboak ziren eta 20 inaktiboak ziren. 27 pertsona aktiboetatik 25 lanean zeuden (16 gizon eta 9 emakume) eta 2 langabezian zeuden (1 gizon eta 1 emakume). 20 pertsona inaktiboetatik 7 erretiraturik zeuden, 4 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 informazio eta komunikazio enpresa zen.
2000. urtean Josat udalerrian 10 nekazaritza-ustiategi zeuden, 255 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1111742
* Multimedia: Josat / Q1111742
# Josa

Josa Teruelgo udalerria da, Cuencas Mineras eskualdean dagoena.
2009ko urtarrilaren 1eko erroldaren arabera 169 biztanle zituen.

## Jaiak eta ospakizunak

* Abuztuaren 16an, San Roque

## Ikus, gainera

* Teruelgo udalerrien zerrenda

## Kanpo estekak

* Datuak: Q763945
* Multimedia: Josa / Q763945
# Josane Sigart

Josane Sigart (Brusela, Belgika, 1909ko urtarrilaren 7a – 1999ko abuztuaren 20a) 1930eko hamarkadako tenislari belgikar aktiboa izan zen.
1928an Belgikako Txapelketako banakako titulua irabazi zuen eta 1929, 1931, 1932, 1936 eta 1946an errepikatu zuen. 1932an, emakumezkoen binakako Wimbledon txapelketa irabazi zuen Doris Metaxarekin, eta Harry Hopmanekin iritsi zen bi-bitako mistoen finalera.
1932an, A. Wallis Myersen munduko rankingeko 10. postuan sailkatu zuen Sigart.

## Erreferentziak

* ↑ De Veene, Carlos. (cop. 2004). De ongelofelijke successtory van tennis in België. Lannoo ISBN 90-209-5597-7. PMC 66582463. (Noiz kontsultatua: 2022-04-11).
* ↑ Collins, Bud. (2010). The Bud Collins history of tennis : an authoritative encyclopedia and record book. [New York] : New Chapter Press ISBN 978-0-942257-70-0. (Noiz kontsultatua: 2022-04-11).
* ↑ «Authority Ranks 1933 Tennis Stars» The Cornell Daily Sun, Volume 54, Number 9: 3. 4 de octubre de 1933.

## Kanpo estekak

* Datuak: Q449344
* Multimedia: Josane Sigart / Q449344
# Jose Agustin Alberdi

Jose Agustin Alberdi Astarloa (Iurreta, Bizkaia, 1922ko abuztuaren 2a - Iurreta, Bizkaia, 2014ko abenduaren 15a) bertsolari bizkaitarra izan zen.

## Biografia

1922ko abuztuaren 2an, Iurretako Ertzilurruti baserrian sortu zen Jose Agustin Alberdi Astarloa Txo.
Ama Mallabiako zuen eta Mañariara ezkondu zen. Lehen ikasketak Iurretako eskolan egin zituen. 1948an ezkondu eta 3 seme-alaba izan zituen. Iurretan ta Mañarian bizi ondoren Durangora joan zen. Ogibidez, tuerkagintzan ibili zen 41 urtez. Fabrikaren porrotaren ondoren, Kurutziaga Ikastolan zaintzaile izan zen jubilatu arte.
Martxoaren 19an, egin zuen aurreneko bertsolari gisa lehen aldiz agertu zen plaza batean, 36ko gerra osteko urte batean. Eibarren txapelketa bat zegoen eta Felix Bikandirekin joan zen bertara parte hartzeko. Gai-jartzaileak Basarri eta Uztapide ziren, eta irabazlea Joxe Lizaso izan zen.
Bizkaiko Bertsolari Txapelketan zazpi aldiz egon zen eta lehenengo lauetan, 1958an, 1959an, 1960ean eta 1961ean, finalista izan zen. Balendin Enbeita txapelduna izan zen 1958an, Juan Ormaetxe "Taket", Asentsio Bidaurrazaga, Eusebio Zubiaga, Pedro Kastrejana eta Florentzio Zarragari aurre hartuta eta Jose Agustin Alberdi Txo ere garaituta. 1959an, finalista izan zen berriz Txo, lehenago Urkiolako kanporaketan irabazi ondoren baina final hartan Balendin Enbeita izan zen berriz garailea. Hurrengo bi urteotan Juan Mugartegi eta Jon Azpillaga gailendu ziren. 1962, 1964 eta 1966ko txapelketetan ere ibili zen baina Jon Lopategi izan zen Bizkaiko Bertsolari Txapelketako garailea.
Bizkaiko Bertsolari Txapelketez gain, Inazio Eizmendi Basarrirekin bi aldiz abestu zuen, Iurretako plazan, 1949an eta 1951n.
1990ko Bertsolari Egunean, Basilio Pujanarekin batera omendu zuten, Donostiako Victoria Eugenia antzokian egindako ekitaldian. Omenaldiaren aurretik liburu bat argitaratu zuen: Bertsolari Eguna 1990 (Bertsozale Elkartea, 1989).

## Erreferentziak

* ↑ «Jose Agustin Alberdi Astarloa», Ahotsak.com, CC-BY-SA lizentzia
* 1 2 3 4 Juan Luis Zabala, «Bertsolaritzari garai zailean arnasa emana», Berria, 2014-12-16
* Datuak: Q20492338